cyanic-selkie/wikianc huggingface dataset:
சன்சத் பவன்
நடுக் கூடம் / மத்திய மண்டபம்
அரசியலமைப்பு நிர்ணய மன்றம் செயல்படுவதற்குப் பயன்படுத்தப்படும் பொருட்டு புனரமைக்கும் முன், 1946 வரை, இக்கூடம் அப்போதைய மத்திய சட்ட சபைக்கும், மாநிலங்கள் அவைக்குமான நூலகமாகப் பயன்படுத்தப்பட்டது, அரசியலமைப்பு நிர்ணய மன்றம் இக்கூடத்தில், டிசம்பர் 9, 1946 முதல் நவம்பர் 26, 1949 வரை கூடி, இந்திய அரசியலமைப்பை வரைந்தது. தற்போது நடுக்கூடம், நாடாளுமன்றத்தின் இரு அவைகளின் கூட்டுக் கூட்டத்திற்குப் பயன்படுத்தப்படுகிறது. ஒவ்வொரு மக்களவைத் தேர்தலுக்குப் பின் நிகழும் முதல் அமர்வின் போதும், ஒவ்வோர் ஆண்டின் முதல் அமர்வின் போதும், குடியரசுத் தலைவர் நாடாளுமன்றத்தின் இரு அவைகளுக்கும் இக்கூடத்தினின்று உரை வழங்குவார். மேலும் சிறப்பு நிகழ்ச்சிகளின் போது அயல் நாட்டுத் தலைவர்கள் இரு அவைகளுக்கும் வழங்கும் உரையும் இங்கிருந்தே வழங்கப்படும்.
புதுக் கட்டிடத்திற்கான திட்டம்
தற்போது பயன்பாட்டில் உள்ள கட்டிடம், எண்பத்தைந்தாண்டு காலப் பழைமை வாய்ந்தது; பாரம்பரியச் சிறப்பு மிக்கதாகவும் கருதப்படுகிறது. இடப்பற்றாக்குறையையும், கட்டமைப்பு வலுவிழந்து வரும் காரணத்தையும் கருத்தில் கொண்டு புதிய வளாகம் ஒன்றை நிறுவ ஆலோசிக்கப்பட்டுள்ளது.
இதன் பொருட்டு முன்னாள் மக்களவைத் தலைவரான  திருமதி. மீரா குமாரின் தலைமையில் உயர்மட்டக் குழு ஒன்று உருவாக்கப்பட்டது.
2001 தீவிரவாத தாக்குதல்
2001ஆம் ஆண்டு டிசம்பர் 13ஆம் தேதி அன்று புது டெல்லியில் உள்ள இந்திய பாராளுமன்றம் கட்டிடத்தின் மீது லஷ்கர்-ஏ-தொய்பா மற்றும் ஜெய்ஸ்-இ-முகமது தீவிரவாதிகள் துப்பாக்கிசூடு நடத்தினர். இந்த தாக்குதலில் 12 பேர் உயிரிழந்தனர். மற்றும் இந்த தாக்குதலால் இந்தியா பாகிஸ்தான் இடையேயான உறவில் பதற்றம் ஏற்பட்டது
மேற்கோள்கள்
பகுப்பு:தில்லியில் உள்ள கட்டிடங்கள்
சாண்டி ஆரோன்
சாண்டி ஆரோன் (Sandy Aaron (சூன் 22, 1928 – ஏப்ரல் 26, 2016) என்பவர் முன்னாள் இந்தியத் துடுப்பாட்ட வீரர் ஆவார். இவர் 1957 களில்  கொச்சி மற்றும் கேரள மாநில அணிகளுக்காக முதல் தரத் துடுப்பாட்டப் போட்டிகளில் விளையாடினார்.
தனது முதல் போட்டியில் 77 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். மேலும் இரண்டாவது ஆட்டப் பகுதியில் 40 ஓட்டங்கள் விட்டுக்கொடுத்து 1 இலக்குகளைக் கைப்பற்றினார். மட்டையாட்டத்தில் 29 மற்றும் 40 ஓட்டங்கள் எடுத்தார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:துடுப்பாட்டக்காரர்கள் குறுங்கட்டுரைகள் பகுப்பு:1928 பிறப்புகள் பகுப்பு:2016 இறப்புகள்
கோலா சிலாங்கூர் மாவட்டம்
இந்த மாவட்டத்திற்கு வடக்கில் சபாக் பெர்ணம் மாவட்டம்; மேற்கில் உலு சிலாங்கூர் மாவட்டம்; & கோம்பாக் மாவட்டம்; தென் மேற்கில் பெட்டாலிங் மாவட்டம்; தெற்கில் கிள்ளான் மாவட்டம்; ஆகிய மாவட்டங்கள் உள்ளன.
கோலா சிலாங்கூர் மாவட்டத்தின் முக்கிய நகரங்கள்: தஞ்சோங் காராங்; கோலா சிலாங்கூர். இந்த மாவட்டத்தின் முக்கிய நகரம் கோலா சிலாங்கூர் ஆகும்.
இந்த மாவட்டத்தைக் கோலா சிலாங்கூர் பிரிவு; தஞ்சோங் காராங் பிரிவு; என இரு பிரிவுகளாக சிலாங்கூர் ஆறு பிரிக்கின்றது. சிலாங்கூர் ஆறு இந்த மாவட்டத்தை ஊடுருவிச் செல்வதால் அந்த ஆற்றின் பெயரே கோலா சிலாங்கூர் நகரத்திற்கும் மாவட்டத்திற்கும் வைக்கப்பட்டு உள்ளது.
நிர்வாகப் பகுதிகள்
கோலா சிலாங்கூர் மாவட்டம், கோலா சிலாங்கூர் நகராட்சி மன்றத்தால் நிர்வாகம் செய்யப் படுகிறது.
2018-ஆம் ஆண்டு பொதுத் தேர்தல்
மலேசிய நாடாளுமன்றத்தின் மக்களவையில் (டேவான் ராக்யாட்) கோலா சிலாங்கூர் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.
2018 மார்ச் 30-ஆம் தேதி நடந்த பொதுத் தேர்தலில் சுங்கை பூலோ நாடாளுமன்றத் தொகுயில் சிவராசா ராசையா என்பவர் பாக்காத்தான் ஹரப்பான் (பி.கே.ஆர்) கட்சியின் சார்பில் போட்டியிட்டு வெற்றி பெற்றார்.
இந்தத் தொகுதியில் மலாய்க்காரர்கள் 65.33%. சீனர்கள் 21.64%. இந்தியர்கள் 10.72% இதர இனத்தவர் 2.32%.
90,707 வாக்காளர்கள் கொண்ட இந்தத் தொகுதியில் 77,951 வாக்காளர்கள் வாக்கு அளித்தனர். 26,634 வாக்குப் பெரும்பான்மையில் சிவராசா ராசையா வெற்றி பெற்றார்.
கோலா சிலாங்கூர் மாவட்டத்தில் உள்ள தமிழ்ப்பள்ளிகள்
கோலா சிலாங்கூர் மாவட்டத்தில் 17 தமிழ்ப்பள்ளிகள் உள்ளன. 1,676 மாணவர்கள் பயில்கிறார்கள். 221 ஆசிரியர்கள் பணியாற்றுகிறார்கள். மலேசியாவில் அதிகமான தமிழ்ப்பள்ளிகள் உள்ள மாநிலங்களில் இந்த மாநிலமும் ஒன்றாகும்.
வெளி இணைப்புகள்
பகுப்பு:சிலாங்கூரின் மாவட்டங்கள்‎
கீரனூர் (பழனி)
கீரனூர் (ஆங்கிலம்:Keeranur), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு பேரூராட்சி ஆகும்.
2011-ஆம் ஆண்டு மக்கள்தொகை கணக்கெடுப்பின் படி, 7,200 மக்கள்தொகை கொண்ட இப்பேரூராட்சி,  12.80 சகிமீ பரப்பும்,   15 வார்டுகளும் கொண்டது. இது ஒட்டன்சத்திரம் (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   1,925     வீடுகளும்,   7,200 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 72.9% மற்றும் பாலின விகிதம் 1,000 ஆண்களுக்கு, 1,053 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு,   1,047 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 3,211 மற்றும்  0 ஆகவுள்ளனர்.
ஆதாரங்கள்
பகுப்பு:திண்டுக்கல் மாவட்டத்தில் உள்ள பேரூராட்சிகள்
தாராசுரம் சக்காயி அம்மன் கோயில்
தாராசுரம் சக்காயி அம்மன் கோயில் தமிழ்நாட்டில் தஞ்சாவூர் மாவட்டம், தாராசுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பன்னிரண்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாக்காயி அம்மன் சன்னதியும், பைரவர், வீரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அழகிய மணவாளப் பெருமாள் நாயனார்
அழகிய மணவாளப் பெருமாள் நாயனார், வடக்கு திருவீதி பிள்ளைக்கு, மார்கழி மாத, அவிட்ட நட்சத்திரத்தில், ஸ்ரீரங்கத்தில் பிறந்தவர். இவரது மூத்த சகோதரர் பிள்ளை லோகாசாரியார் ஆவார். இவர் தமது தந்தை வடக்கு திருவீதி பிள்ளையிடம் பாடம் பயின்றவர். பெரியவாச்சான் பிள்ளைக்குப் பின்பு, அழகிய மணவாளப் பெருமாள் நாயனார், ஆழ்வார்கள் அருளிய நாலாயிர திவ்வியப்பிரபந்தங்கள் சிலவற்றுக்கு விளக்க உரை அருளியுள்ளார்.
பஸ்லுர் ரகுமான் மாலிக்
'''பாஸ்லுர் ஏ. ஆர். ரகுமான் மாலிக்''' ( Fazlur Rahman Malik  ) (செப்டம்பர் 21, 1919 - ஜூலை 26, 1988), பொதுவாக  பஸ்லூர் ரகுமான் என்று அழைக்கப்படும் இவர் இன்றைய பாகிஸ்தானின் நவீனத்துவ அறிஞரும் இஸ்லாத்தின் தத்துவஞானியும் ஆவார். இஸ்லாத்தின் ஒரு முக்கிய தாராளவாத சீர்திருத்தவாதியாக இருந்ததன் மூலம் இவர் பரவலாக அறியப்பட்டார். மேலும் இவர் கல்வி சீர்திருத்தம் மற்றும் சுயாதீன பகுத்தறிவின் ( இஜ்திஹாத் ) மறுமலர்ச்சிக்காகத் தன்னை அர்ப்பணித்தார். இவரது படைப்புகள் பாகிஸ்தான், மலேசியா, இந்தோனேசியா மற்றும் துருக்கி போன்ற நாடுகளினை மையமாகக் கொண்டுள்ளது.
பிரிட்டன் மற்றும் கனடாவில் கற்பித்தல் பணிகளை மேற்கொண்ட பின்னர் இவர் 1963 ஆம் ஆண்டில் பாகிஸ்தானின் மத்திய இசுலாமிய ஆராய்ச்சி நிறுவனத்தின் தலைவராக நியமிக்கப்பட்டார். இவரின் பல படைப்புகள் மற்ற இசுலாமிய சீர்திருத்தவாதிகளால் பரவலாக பாராட்டப் பட்டிருந்தாலும் பழமைவாத அறிஞர்களால் வெளிப்படையாக  இவரின் படைப்புகள்  தாராளமயக் கொள்கையினை அடிப்படையாகக் கொண்டுள்ளதாக கடுமையாக விமர்சிக்கப்பட்டன. இது அவரின் அரசியல் எதிரியான அயூப் கானின் ஆதரவாளர்களால் இவர் அமெரிக்காவிற்கு நாடு கடத்தப்படுவதற்கு வழிவகுத்தது. இவர் 1968 ஆம் ஆண்டில் பாக்கிஸ்தானை விட்டு அமெரிக்காவுக்குச் சென்றார், அங்கு கலிபோர்னியா பல்கலைக்கழகம், லாஸ் ஏஞ்சல்ஸ் மற்றும் சிகாகோ பல்கலைக்கழகத்தில் கற்பித்தல் பணிகளை மேற்கொண்டார்.
சுயசரிதை
ரகுமான் பிரிட்டிஷ் இந்தியாவின் (தற்போது இந்தப் பகுதி பாகிஸ்தானில் உள்ளது. ) வடமேற்கு எல்லைப்புற மாகாணத்தின் (தற்போது இந்தப் பகுதி கைபர் பக்துன்க்வா ) ஹசாரா மாவட்டத்தில் பிறந்தார். இவரது தந்தை, மவுலானா ஷிஹாப் அல்-தின் தேவபந்துவில் கல்வி பயின்றார்.இவரின் தந்தை தனது 10 ஆம் வயதில் முழு குரானையும் மனப்பாடம் செய்யும் திறன் கொண்டவராக இருந்தார்.
ரகுமான் பஞ்சாப் பல்கலைக்கழகத்தில் அரபு மொழியைப் பயின்றார், மேலும் ஆக்ஸ்போர்டு பல்கலைக்கழகத்தில் இப்னு சினா குறித்து ஒரு ஆய்வுக் கட்டுரை எழுதினார். பின்னர் அங்கு கற்பித்தல் பணிகளை மேற்கொண்டார். முதலில் டர்ஹாம் பல்கலைக்கழகத்தில் பாரசீகம் மற்றும் இசுலாமிய தத்துவங்களைக் கற்பித்தார், பின்னர் மெக்கில் பல்கலைக்கழகத்தில் 1961 ஆம் ஆண்டு வரை இசுலாமியம் தொடர்பான கல்வியினை கற்பித்தார்.
அதே ஆண்டில் கராச்சியில் உள்ள மத்திய இசுலாமிய ஆராய்ச்சி நிறுவனத்திற்கு தலைமை பொறுப்பினை வகிக்குமாரு  ஜனாதிபதி அயூப் கானிடம் இருந்து அழைப்பு வந்ததன் பேரில் இவர் பாகிஸ்தானுக்கு திரும்பினார். அவர் செப்டம்பர் 1968 இல் பதவியை ராஜினாமா செய்து அமெரிக்கா சென்றார். அமெரிக்கா சென்ற பிறகு அங்கி கற்பித்தல் பணியினை மேற்கொண்டார். மேலும் யு.சி.எல்.ஏ.யில் கவுரவ பேராசிரியராக ஒரு வருடம் கற்பித்தார். அவர் 1969 இல் சிகாகோ பல்கலைக்கழகத்தில் சில காலம் பேராசிரியராகப் பணியாற்றினார். ரகுமான் இசுலாமிய அரசியலின் சீர்திருத்தவாதியாகவும், வெளியுறவுத்துறையின் ஆலோசகராகவும் இருந்தார். ரகுமான் இல்லினாய்ஸின் சிகாகோவில் ஜூலை 26, 1988 அன்று சிகாகோ பல்கலைக்கழக மருத்துவ மையத்தில் இறந்தார். ரகுமான் இறந்ததிற்குப் பிறகு அவரது எழுத்துக்கள் இஸ்லாம் மற்றும் கிழக்கு பகுதியில் உள்ள அறிஞர்கள் மத்தியில் தொடர்ந்து பிரபலமாக உள்ளன. அவரது நினைவாக, சிகாகோ பல்கலைக் கழகத்தின் மத்திய கிழக்கு ஆய்வுகளுக்கான மையத்திற்கு இவரின் பெயர் வைக்கப்பட்டது..
காயல்பட்டினம்
காயல்பட்டினம் இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் உள்ள திருச்செந்தூர் வட்டத்தில் இருக்கும் ஒரு நகராட்சி ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 6 மீட்டர் (19 அடி) உயரத்தில் இருக்கின்றது. பண்டை கால இலக்கியங்கள் & கல்வெட்டுகளில் வகுதை, பவுத்திர மாணிக்கப் பட்டனம், தென்காயல் போன்ற பல்வேறு பெயர்களால் குறிப்பிடப்பட்டிருக்கும் ஊரே இன்றைய காயல்பட்டினம் ஆகும். இவ்வூர் திருச்செந்தூர் எனும் ஊருக்கு 8 கி.மீ. தெற்கிலும், தூத்துக்குடிக்கு 32 கி.மீ. தொலைவிலும் கடலோரமாக அமைந்துள்ளது.
மக்கள்தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி, 18  நகராட்சி மன்ற உறுப்பினர்களையும், 9,417 குடும்பங்களையும் கொண்ட இந்நகரத்தின் மக்கள்தொகை 40,588 ஆகும். அதில் 19,492 ஆண்களும், 21,096  பெண்களும் உள்ளனர். இந்நகரத்தின் எழுத்தறிவு 92.7% மற்றும் பாலின விகிதம்  1000 ஆண்களுக்கு, 1,082 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4995 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 960   பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 2,991  மற்றும் 3 ஆகவுள்ளனர். மக்கள்தொகையில் இந்துக்கள் 26.34%, இசுலாமியர்கள் 67.24%, கிறித்தவர்கள்  6.36%  மற்றும் பிறர் 0.06% ஆகவுள்ளனர்.
பழமை
இந்நகர் தோன்றி ஏறத்தாழ ஐந்தாயிரம் ஆண்டுகள் ஆகிவிட்டது என்று இந்நகரில் கிடைக்கப்பெற்ற தொல்பொருள் ஆய்வுகள் தெரிவிக்கின்றன. பாண்டியர் ஆட்சி காலத்தில், மதுரை அதன் தலைநகரமாகவும், காயல்பட்டினம் அதன் துறைமுகமாகவும் திகழ்ந்தது என்று DISCOVERY OF INDIA எனும் நூலில் பண்டித ஜவகர்லால் நேரு கூறியுள்ளார். கலிபா உமர் காலத்தில் கி.பி. 642-ல் மாலிக் இப்னு தீனார் தலைமையில் இஸ்லாத்தை பரப்ப ஒரு குழு கடல் வழியாக கேரளா வந்து சேர்ந்தது. அதில் ஒரு பகுதியினர் காயல்பட்டினம் வந்து குடியேறி கடற்கரையோரமாக ஒரு பள்ளியைக் கட்டினர். தற்போது இப்பள்ளி கோசுமறை அருகே புதையுண்டுள்ளது. இதன் இமாம் செய்யிது அஹமது ஷஹிது இப்னு முஹம்மது கரீம் மதனி ஆவார். இக்குழுவினர் அப்பகுதியில் குடியேறி வாழ்ந்து வந்தனர். பின்னர் கடலேறி இப்பகுதி புதையுண்டுவிட்டது.
இரண்டாவது இசுலாமியர்களின் குடியேற்றம்:
கி.பி. 842ல் எகிப்து தலைநகர் கெய்ரோவில் கலீபா அல்வாதிக் ஆட்சி காலத்தில் கலிபா அபூபக்கர் வம்சாவழியைச் சார்ந்த முஹம்மது கல்ஜி தலைமையில் ஒரு குழுவினர் எகிப்திய மன்னரின் புதிய கொள்கையை ஏற்க மறுத்து கடல் மார்க்கமாக ஜயவீர ராஜகாரு வேந்தர் காலத்தில் காயல்பட்டிணம் வந்து சேர்ந்தனர். இவர்கள் இந்நகரில் கி.பி.843ல் ஜும்ஆ பெரிய பள்ளியை கட்டினர். . காயல்பட்டணம் காட்டு மொகுதூம் என்பவர் அரபுநாட்டிலிருந்து இஸ்லாத்தைப் போதிக்க காயல்பட்டணம் வந்தார். இவர்களுக்கு அக்கால பாண்டிய மன்னன் கண்ணியப் படுத்தி நிலங்களை வழங்கியுள்ளார். ஹிஜ்ரி 571 ல் ஏர்வாடியில் அடங்கப்பட்டிருக்கும் இப்ராஹிம் என்பவருடன் காயல்பட்டணம் கீழ நெய்னார் தெருவில் அடங்கப்பட்டிருக்கும் கலீபா என்பவரும் & ஈக்கி அப்பா கலீபா என்பவரும் அரபு நாட்டிலிருந்து காயல்பட்டணம் வந்தனர். மன்னர் அதிவீரராம பாண்டியன் மகன் குலசேகரப் பாண்டியன் ஈக்கி அப்பா கலீபாவை திருநெல்வேலிக்குப் படைத் தளபதியாகவும், கலீபாவை நீதிபதியாகவும் நியமித்து, ஏர்வாடி இப்ராஹிமை தம்முடன் மதுரைக்கு அழைத்துச் சென்றான்.
மூன்றாவது குடியேற்றம்:
முகம்மது நபி அவர்களின் வம்சாவழியைச் சார்ந்த சுல்தான் ஜமாலுத்தீன் தலைமையில் கி.பி.1284ல் காயல்பட்டணத்திற்கு ஒரு குழு வந்து சேர்ந்தது. இவர்கள் ஜும்ஆ பெரிய பள்ளியை பிரமாண்டமாக விரிவுபடுத்தி கட்டினர். சுல்தான் ஜமாலுத்தீன் பரம்பரையினர், பிரபுக்கள் என்று அழைக்கப்படுகின்றனர். ஜும்ஆ பெரிய பள்ளியில் சுமார் 40,000 ற்கும் மேற்பட்ட இறைநேசர்கள் அடங்கியுள்ளனர். இவ்வூரில் முதன்முதலாக அமைக்கப்பட்ட தெருக்கள் நான்கு: நயினார் தெரு, சதுக்கைத் தெரு (பைக்காரத் தெரு), மஹ்தூம் தெரு & மரைக்காயர் தெரு ஆகியவை. பின்னர், ஊர் விரிவாக்கத்தின் போது பல தெருக்கள் உருவாகின. ஊரை அழகாக வடிவமைத்துள்ளனர். பெண்களுக்கென்று தனிப் பாதைகள் (முடுக்குகள்) அமைக்கப்பட்டுள்ளன. பெண்கள் கூடுமிடத்திற்கு வெட்டை என்பார்கள். எகிப்து நாட்டின் சாலை அமைப்புகள், வீடு அமைப்பைப் போலவே இந்நகரில் வீடுகள், சாலைகள் அமைக்கப் பட்டுள்ளன. இன்றும் எகிப்துக்குச் சென்றால் இதே அமைப்பை பார்க்கலாம்.
வீடு கட்டமைப்பு
பொதுவாக ஒவ்வொரு நாட்டிலும், இனத்திலும், சமுதாயத்திலும் அவர்களுக்கென்று தனித் தனி கலாச்சாரம், அமைப்புகள் இருக்கின்றன. அதே போல் அவர்களின் கட்டிடங்களும் அவர்கள் வாழும் வீடுகளும் அவர்களின் வாழ்வாதாரத்தைப் பொறுத்தே அமைக்கப்படுகின்றன. காயல்பட்டணத்திற்கென்று தனியாக வீட்டின் அமைப்பு இருக்கின்றது. மிகப் பெரும்பான்மையான வீடுகள் இதே மாதிரியே கட்டப்படுகின்றன.. சாதாரணமாக வீடுகள் 20 அடி அகலம் 40 அடி நீளமும் உயரம் குறைந்தபட்சம் 10 அடி கொண்டதாகவே வீடுகள் கட்டப்படுகின்றன. இதில் ஜான்ஸ் என்னும் வரவேற்பறை, ஊட்டாங்கரை என்னும் படுக்கை அறை, திண்ணை என்னும் ஹால் அதன்பின் முற்றம் அதன் ஒரு பகுதியில் கழிவறை, குளியலறை மற்றும் மறுபக்கத்தில் அடுப்பாங்கரை என்னும் சமையலறை ஆகியவை அமைக்கப்படுகின்றன.ஆண்களுக்கு மாடிக்கு செல்ல ஏணிபடிகள் ஜான்ஸிலிருந்தும் பெண்களுக்கு திண்ணையிலிருந்து மாடிக்கு செல்ல ஏணிப் படிகள் தனியாக அமைக்கப்படுகின்றன. இரண்டு வீடுகளுக்கு அடுத்தாற்போல் முடுக்கு எனப்படும் ஓடை அமைக்கப்படுகிறது. அது குறைந்த பட்சம் 3 அடி கொண்டதாக இருக்கும். அதன்பிறகு அடுத்த வீடு இருக்கும். ரோட்டிலிருந்து உள்பக்கம் உள்ள வீட்டினர் வெளியே செல்வதற்கு பிரத்யோகமாக அமைக்கப்பட்டுள்ளது. இந்த முடுக்கில் அந்த முடுக்குக்கு பாத்தியப்பட்ட ஆண்களும், எல்லாப் பெண்களும் பாதையாக பயன்படுத்துவார்கள். வீட்டின் அமைப்பு கிழமேலாக இருந்தால் தென்பாகத்து முடுக்கிற்கு பாத்தியம் பெறுவார்கள். வடகிழக்காக இருப்பின் கிழக்குப் பக்கம் முடுக்குக்கு பாத்தியம் கொண்டாடுவார்கள். இந்த முடுக்கில் அவர்கள் கழிவறைக்கு காண் தொட்டி என்னும் கழிவறைத் தொட்டி அமைக்கவும் செய்வார்கள். மின்கம்பிகள் & குடிநீர் குழாய்கள் என்று தேவையான அனைத்தும் இந்த முடுக்கின் மூலமே எடுத்து செல்வார்கள்.
ஊமச்சிகுளம்
ஊமச்சிகுளம் (Oomachikulam) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 172 மீட்டர் உயரத்தில் அமைந்துள்ள ஊமச்சிகுளம் பகுதியின் புவியியல் ஆள்கூறுகள், 9.9942°N, 78.1458°W ஆகும். மதுரை, செல்லூர், நரிமேடு, பீபி குளம், சின்ன சொக்கிகுளம், சிம்மக்கல், தல்லாகுளம், கோ. புதூர், கோரிப்பாளையம், செனாய் நகர், யானைக்கல், நெல்பேட்டை, கீழ வாசல், தத்தனேரி, கூடல் நகர் மற்றும் ஆரப்பாளையம் ஆகியவை ஊமச்சிகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.
மதுரை மாவட்டம் தல்லாகுளம் பகுதியிலிருந்து திண்டுக்கல் மாவட்டம் நத்தம் பகுதி வரை, 35 கி.மீ. நீளத்தில் ரூ.1,028 கோடி செலவில் நான்கு வழிச் சாலை அமைக்கத் திட்டமிடப்பட்டு, அதன் ஒரு கட்டமாக தல்லாகுளம் முதல் ஊமச்சிகுளம் வரை 7.5 கி.மீ. தூரத்தில் ரூ.612 கோடி செலவில் பாலம் கட்டப்பட்டுள்ளது. மேலும், மதுரையிலிருந்து நத்தம் வழியாக திருச்சிராப்பள்ளி மாவட்டத்தின் துவரங்குறிச்சி பகுதியை இணைக்கும் வண்ணம் பாலங்கள் கட்டப்பட்டு வருகின்றன. இதன் ஒரு பகுதியாக ஊமச்சிகுளம் கண்மாய் கரைகளை அழகுபடுத்தும் பணிகளும் நடைபெற்று வருகின்றன. ஊமச்சிகுளம் பகுதியில் அமைக்கப்பட்டுள்ள பாலம் உயர்மட்டப் பாதை கொண்டது. மேலும் இச்சாலையில் குறுகிய இடைவெளிகளில் அதிகளவில் மையத்திட்டுக்கள் அமைக்கப்பட்டுள்ளதால், விபத்துக்கள் ஏற்பட வாய்ப்புள்ளதாகக் கருதப்படுகிறது. இந்த நான்கு வழிச் சாலை, தமிழகத்திலேயே மிக நீளமான சாலையாக அமைவதுடன், பயண தூரத்தை வெகுவாகக் குறைக்கும் என்று அறியப்படுகிறது.
வெளி இணைப்பு
பகுப்பு:மதுரை
இலங்கையின் நீண்ட வால் மூஞ்சுறு
இலங்கையின் நீண்ட வால் மூஞ்சுறு (Sri Lankan long-tailed shrew)(குரோசிடுரா மையா) என்பது சொரிசிடே குடும்பத்தில் உள்ள பாலூட்டி சிற்றினமாகும். இது இலங்கையில் மட்டும் காணப்படும் அகணிய உயிரி ஆகும். இலங்கையில் சிங்கள மொழியில் ශ්රී ලංකා කුනු හික් මීයා என அறியப்படுகிறது. வாழிட இழப்பு பெரும் அச்சுறுத்தலாக உள்ளது.
விளக்கம்
தலை மற்றும் உடல் நீளம் 7 முதல் 8.5 செ. மீ. வரையும், வாலின் நீளம் 9 முதல் 10 செ. மீ. வரையும் இருக்கும். முடியின் அடிப்பகுதி சாம்பல் நிறத்துடன் மேலே பழுப்பு நிறமாகவும், கீழே சற்று இலகுவாகவும் இருக்கும். வால் பழுப்பு நிறமானது, உடலை விட நீளமானது.
மொண்டிவீடியோ மாரு
மொண்டிவீடியோ மாரு (Montevideo Maru, もんてびでお丸) என்பது சப்பானியப் பேரரசின் ஒரு வணிகக் கப்பல் ஆகும். 1926 ஆம் ஆண்டில் சேவைக்கு விடப்பட்ட இக்கப்பல், இரண்டாம் உலகப் போரின் போது இராணுவத் தேவைகளுக்காகப் பயன்படுத்தப்பட்டது. இக்கப்பல் ஆத்திரேலியப் போர்க் கைதிகளையும் பொதுமக்களையும் நியூ கினியின் ஆத்திரேலியப் பகுதியில் இருந்து ஆய்னானுக்குக் கொண்டு செல்லப்பட்டபோது, 1942 சூலை 1 இல் அமெரிக்க நீர்மூழ்கிக் கப்பலான இசுட்டர்ஜன் இதனை 1,054 பேருடன் மூழ்கடித்தது. இந்த மூழ்கடிப்பு ஆத்திரேலியாவின் வரலாற்றில் மிக மோசமான கடல் பேரழிவாகக் கருதப்படுகிறது. மொண்டிவீடியோ மாருவின் சிதைவுகள் 2023 ஏப்ரல் 18 அன்று கண்டுபிடிக்கப்பட்டது.
இலங்கையின் நீண்ட வால் மூஞ்சுறு
மேற்கோள்கள்
பகுப்பு:இலங்கை முலையூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மொண்டிவீடியோ மாரு
மூழ்கடிப்பு
1942 சூன் 22 அன்று, பப்புவா நியூ கினியின் ராபால் நகரம் சப்பானியரிடம் வீழ்ச்சியடைந்த கிட்டத்தட்ட 4 மாதங்களில், சப்பானியர்களிடம் பிடிபட்டிருந்த 1,054 கைதிகளை (பெரும்பாலானோர் ஆத்திரேலியர், சிலர் நியூசிலாந்தர்கள்) ராபால் துறைமுகத்தில் இருந்து மொண்டிவீடியோ மாரு கப்பலில் அனுப்பப்பட்டனர். சீனத் தீவான ஆய்னானிற்கு பாதுகாப்பில்லாமல் சென்று கொண்டிருந்த கப்பலை 1942 சூன் 30 அன்று பிலிப்பீன்சின் வடக்குக் கடற்கரைக்கு அருகில் அமெரிக்க நீர்மூழ்கிக் கப்பலான இசுட்டர்ச்சன் அவதானித்தது.
நீர்மூழ்கி அதனைப் பின்தொடர்ந்தும், கப்பல் 31 கிமீ/ம வேகத்தில் பயணித்ததால், சுட முடியவில்லை. மொண்டிவீடியோ மாரு நள்ளிரவில் ஏறத்தாழ 22 கிமீ/ம வேகத்தை குறைத்தது. நேச நாட்டுப் போர்க் கைதிகளையும் பொதுமக்களையும் ஏற்றிச் செல்லும் கப்பல் என்பதை அறியாத நீர்மூழ்கி 1942 சூலை 1 அன்று அதிகாலையில் கப்பலை நோக்கி நான்கு நீர்மூழ்கிக் குண்டுகளைச் சுட்டது. இவற்றில் குறைந்தது ஒன்று இலக்கைத் தாக்கியது, இதனால் கப்பல் 11 நிமிடங்கள் கழித்து கடலில் மூழ்கியது.
இந்த மூழ்கடிப்பு ஆத்திரேலியாவின் வரலாற்றில் மிக மோசமான கடல் பேரழிவாகக் கருதப்படுகிறது. 2012 இல் சப்பானிய அரசாங்கத்தால் கிடைக்கப்பெற்ற பெயரளவிலான பட்டியல் கப்பலில் மொத்தம் 1,054 கைதிகள் (178 ஆணையிடப்படாத அதிகாரிகள், 667 வீரர்கள், 209 பொதுமக்கள்) இறந்ததாக வெளிப்படுத்தியது. இறந்தவர்களில் நோர்வே வணிகக் கப்பலான எர்சுட்டைனைச் சேர்ந்த 35 மாலுமிகளும் அடங்குவர். கப்பலின் 88 மொத்தப் பணியாளர்களில் 20 சப்பானியர்கள் உயிர் பிழைத்தனர்.
சிதைவு கண்டுபிடிப்பு
2010 சனவரி பிற்பகுதியில், ஆத்திரேலிய நாடாளுமன்ற உறுப்பினர் இசுட்டுவர்ட் ராபர்ட், அப்போதைய ஆத்திரேலியப் பிரதமர் கெவின் ரட் இடம், காணாமல் போன கப்பலைத் தேடுவதை ஆதரிக்குமாறு அழைப்பு விடுத்தார்.
வெளி இணைப்புகள்
பகுப்பு:1926 பகுப்பு:2023 நிகழ்வுகள் பகுப்பு:பசிபிக் போர்முனை (இரண்டாம் உலகப் போர்) பகுப்பு:கப்பல்கள்
ஜந்தர் மந்தர்
thumb|ஜெய்ப்பூர் ஜந்தர் மந்தர் ஜந்தர் மந்தர் (Jantar Mantar) என்பது, புவியின் அச்சுக்கு இணையாகச் செம்பக்கம் கொண்ட பிரம்மாண்ட செங்கோண முக்கோணவடிவக் கோல் அமைக்கப்பட்டதொரு பகலிரவு சமன்கொண்ட சூரிய மணிகாட்டி ஆகும். இதில் கோலுக்கு இருபுறமும் நிலநடுக்கோட்டின் தளத்திற்கு இணையானதாகவுள்ள ஒரு வட்டக் காற்பகுதி அமைக்கப்பட்டுள்ளது. இது, நேரத்தை அரைநொடித் துல்லியமாகக் கணிப்பதற்கும், சூரியன் மற்றும் வான்சார் பொருட்களின் சரிவைக் கணக்கிடவும் அமைக்கப்பட்ட கருவியாகும்.
இந்தியாவில், 18 ம் நூற்றாண்டில் ஜெய்ப்பூரில் ஜெய் சிங் அரசரால் ஐந்து ஜந்தர் மந்தர்கள் கட்டப்பட்டன. அவை புதுதில்லி, ஜெய்ப்பூர், உஜ்ஜைன், மதுரா மற்றும் வாரணாசியில் அமைந்துள்ளன.
குறை குளோரிரத்தம்
குறை குளோரிரத்தம் (Hypochloremia or Hypochloraemia) என்பது இரத்தத்தில் குளோரைடு அயனி குறையும்போது உண்டாகும் மின்பகுபொருள் இடர்நோய் ஆகும். பொதுவாக குருதிநீரில் இருக்க வேண்டிய குளோரைடு அயனியின் எல்லை 97 முதல் 107 மி.சநி./லி ஆகும்.
ஜந்தர் மந்தர்
வெளிடயிணைப்புகள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
குறை குளோரிரத்தம்
பிற அசாதாரணமான நிலைகளில் இக்குறைபாடு அரிதாகத் தோன்றுகிறது.
சுவாச அழுத்தத்திற்கு இக்குறைபாடு காரணமாக இருக்கமுடியும்.
தீராத மூச்சுக்குழல் அமிலவேற்றத்திற்கு இக்குறைபாடு காரணமாக இருக்கமுடியும்.
வளர்சிதை மாற்றக் காரவேற்றத்துடன் இணைந்து குறை குளோரிரத்தக் குறைபாடும் ஏற்படுவது பெரும்பாலும் தீராத வாந்திக்குக் காரணமாகிவிடும்.
மேற்கோள்கள்
பகுப்பு:மின்பகுபொருள் இடர்நோய்கள் பகுப்பு:நோய்கள்
எதுவார்து செவர்துநாத்சே
எதுவார்து செவர்துநாத்சே (Eduard Shevardnadze, ედუარდ შევარდნაძე, Эдуа́рд Амвро́сиевич Шевардна́дзе, 25 சனவரி 1928 - 7 சூலை 2014) ஜோர்ஜியாவின் முன்னாள் அரசுத்தலைவரும், அரசியல்வாதியும் ஆவார். இவர் 1972 முதல் 1985 வரை ஜோர்ஜியக் கம்யூனிஸ்டுக் கட்சியின் முதல் செயலாளராகவும், ஜோர்ஜிய சோவியத் குடியரசின் தலைவராகவும், 1985 முதல் 1991 இல் சோவியத் ஒன்றியம் கலைக்கப்படும் வரை சோவியத் வெளியுறவுத்துறை அமைச்சராகவும் பணியாற்றினார். மிக்கைல் கொர்பச்சோவின் காலத்தில் சோவியத் வெளியுறவுக் கொள்கையில் செவர்நாத்சே பல முக்கிய தீர்மானங்களை எடுத்தார். சோவியத் ஒன்றியம் கலைக்கப்பட்ட பின்னர் 1992 முதல் 2003 வரை ஜோர்ஜியாவின் அரசுத்தலைவராக இருந்தார். 2003 இல் மேற்கொள்ளப்பட்ட ரோஜாப் புரட்சியை அடுத்து இவர் தனது பதவியில் இருந்து கட்டாய ஓய்வு பெற்றார்.
மேற்கோள்கள்
பகுப்பு:ஜோர்ஜியா (நாடு) அரசியல்வாதிகள் பகுப்பு:1928 பிறப்புகள் பகுப்பு:2014 இறப்புகள்
கீரிப்பட்டி
கீரிப்பட்டி (ஆங்கிலம்:Keeripatti), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் ஆத்தூர் வட்டத்தில் இருக்கும் ஒரு பேரூராட்சி ஆகும்.
அமைவிடம்
ஆத்தூர் - தம்மம்பட்டி சாலையில், சேலத்திலிருந்து 75 கிமீ தொலைவில் கீரிப்பட்டி உள்ளது. இதனருகே அமைந்த தொடருந்து நிலையம் 17 கிமீ தொலைவில் உள்ள ஆத்தூரில் உள்ளது.
பேரூராட்சியின் அமைப்பு
26.87 சகிமீ பரப்பும், 15 பேரூராட்சி மன்ற உறுப்பினர்களையும், 52 தெருக்களையும்  கொண்ட இப்பேரூராட்சி ஆத்தூர் - சேலம் (சட்டமன்றத் தொகுதி)க்கும் மற்றும் கள்ளக்குறிச்சி மக்களவைத் தொகுதிக்குட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  2,584    குடும்பங்களும், 10,208 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 75.99%    மற்றும்  பாலின விகிதம் ஆயிரம் ஆண்களுக்கு, 973 பெண்கள் வீதம் உள்ளனர்.
ஆதாரங்கள்
பகுப்பு:சேலம் மாவட்டத்தில் உள்ள பேரூராட்சிகள்
அஸிம்-உத்-தவுலா
அசிம்-உத்-தவுலா (Azim-ud-Daula, 1775 - 2 ஆகத்து 1819) என்பவர் 1801 முதல் 1819 வரை ஆற்காடு நவாபாக இருந்தவர். இவர் அமிர் உல் -அமாராவின் மூத்த மகனும், உம்தத் உல்-உமாரின் மருமகனும் ஆவார்.
1801 ஒப்பந்தம்
இடது|thumb|ஆசிம்-உத்-தொளலா அசிம் உத் தவுலாவின் மாமா இறந்த பின்னர் இவர் அரியணை ஏறினார். அசிம்-உத்-தவுலா அரியணை ஏறியவுடன், கர்நாடக பிரதேசத்தின் குடிமை மற்றும் நகராட்சி நிர்வாகம் ஆங்கில  கிழக்கிந்திய கம்பெனிக்கு கர்நாடக உடன்படிக்கையின் படி வழங்க கட்டாயப்படுத்தப்பட்டார். ஆசிம்-உத்-தொளலா ஒரு பெயரளவு ஆட்சியாளராக அவருடைய ஆதிக்கம் குறைக்கப்பட்டது. இதற்கு கைமறாக, ஆட்சிப் பகுதியின்  மொத்த வருவாயில் ஐந்தில் ஒரு பங்கும் மற்றும் 21-பீரங்கி குண்டு மரியாதை கௌரவமும் பெற்றார்.
சென்னை ஜார்ஜ் கோட்டையில் உள்ள  அருங்காட்சியகத்தில் தாமஸ் டே  என்பவர் வரைந்த ஆஸிம்-உத்-தொளலாவின் உருவ ஓவியம் காட்சிக்கு வைக்கப்பட்டுள்ளது.
மேற்கோள்கள்
பகுப்பு:1775 பிறப்புகள் பகுப்பு:1819 இறப்புகள் பகுப்பு:இந்திய முஸ்லிம்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஆற்காடு நவாப்கள் பகுப்பு:இந்திய அரசர்கள்
வட்டார இணைப்புத் திட்டம் - உடான்
வட்டார இணைப்புத் திட்டம்  (Regional Connectivity Scheme) அல்லது உதான் (UDAN - Ude Desh ka Aam Naagrik, UDAN-RCS  இந்திய அரசின் வட்டார  வானூர்தி நிலையங்களின் வளர்ச்சிக்கும் மேம்பாட்டிற்குமானத் திட்டமாகும்.  இதன் நோக்கமாக "நாட்டின் பொதுக் குடிமகன் பறந்திடுக" எனத் தீர்மானிக்கப்பட்டுள்ளது; இதன்மூலம் வான்பயணம் பரவலாகவும் அனைவருக்கும் தாங்கத் தக்கதாகவும் இருக்கும். தவிரவும் தேசியப் பொருளியல் மேம்பாட்டிற்கும், வேலைவாய்ப்பிற்கும்  இந்தியாவின் அனைத்து வட்டாரங்களிலும் மாநிலங்களிலும் வான் போக்குவரத்து கட்டமைப்பு மேம்படவும் வழிகோலும்.  இந்தத் திட்டத்தின் துவக்கத்தின்போது  486 வானூர்தி நிலையங்களில், 406 பயன்படுத்தப்படாத நிலையங்களாக இருந்தன. இந்தியாவிலுள்ள பயன்படுத்தப்படாத அல்லது குறைவாக பயன்படுத்தப்படும் மேம்படுத்தப்படாத 425 வானூர்தி நிலையங்களில் வட்டார வானூர்தி நிலையங்களை மேம்படுத்தியும் இயக்கத்திற்கு கொணர்ந்தும்   இத்திட்டம் வான்பயணத்தை ஊக்குவிக்கும்.
திட்டம்
இந்தத் திட்டம் இரு அங்கங்களை உடையது. முதல் அங்கமாக ஏற்கெனவே உள்ள வட்டார வானூர்தி நிலையங்களை மேம்படுத்துவதும் புதிய நிலையங்களை அமைப்பதுமாகும். குடிசார் பறப்புகளை இயக்க ஏற்கெனவே இருந்த 70இலிருந்து (மே 2016இல் மொத்தமாக, படைத்துறை வானூர்தி நிலையங்கள் உட்பட, 98 இயக்கத்திலிருந்தன ) குறைந்தது 150ஆக  (திசம்பர் 2018 இலக்கு) உயர்த்துவது இதன் இலக்காகும். துவக்கத்தில் 100க்கும் கூடுதலான முழுமையாக பயன்படுத்தாத (வாரத்திற்கு 7 பட்டியலிட்ட பறப்புகளுக்கு குறையாத) மற்றும் பயன்படுத்தாத வட்டார வானூர்தி நிலையங்களை திசம்பர் 2018க்குள் மேம்படுத்துவதை இலக்காக கொண்டு அதன் பகுதியாக 50 வட்டார வானூர்தி நிலையங்கள் அமைக்க inr 45000000000 நிதியம் முதலீடு மே 2017இல் அங்கீகரிக்கப்பட்டது. முதல் சுற்றில் எடுக்கப்பட்ட 70 வானூர்தி நிலையங்களில் 43 புதிய நிலையங்களாகும். இதில் 13 நிலையங்கள் இயங்கத் தொடங்கி உள்ளன. மேலும் 12 நிலையங்கள் தயாராகி உள்ளன. 18 குறிப்பிடத்தக்க மேம்படுத்தலை எதிர்நோக்கியுள்ளன. (நவம்பர் 2017 நிலவரம்)
இரண்டாவது அங்கத்தில் பயணக்கட்டணத்தின் உச்சநிலை கட்டுபடுத்தப்பட்ட, நிதிசார் செயல்படுத்தத்தகு பல  புதிய வட்டார பறப்புத் தடங்களை கட்டமைத்து முதல் அங்கத்தில் தயாரான 100 சிறு நகரங்களை ஒன்றுடன் ஒன்று இணைப்பதும் பெரும் நகரங்களுடன் பிணைப்பு ஏற்படுத்துவதுமாகும். தேவையான தடங்களில் செயல்படுத்தத்தகு பற்றாக்குறை நிதியம் (VGF) பயன்படுத்தப்படும். செயல்படுத்தத்தகு பற்றாக்குறை நிதியத்தின் நடுவண் அரசு பங்காக வழங்க பரவலான வழித்தடங்களில் பறக்கும் வான்சேவைகளுக்கு  மேல்வரி வசூலிப்பதாகும். தொடர்புள்ள மாநில அரசுகளும் வான்சேவையாளர்களுக்கு கூடுதல் சலுகைகள் வழங்கவிருக்கின்றன.
செயலாக்கம்
உதான் முதல் சுற்று ஏப்ரல் 2017இல் 5 வான்சேவை நிறுவனங்களுக்கு 70 வானூர்தி நிலையங்களை இணைக்க 128 பறப்புத் தடங்கள் வழங்கப்பட்டன; இதன்மூலம் மொத்தமாக இயக்கத்தில் உள்ள குடிசார்வானூர்தி நிலையங்களின் எண்ணிக்கை 106ஆக உயர்ந்துள்ளது. இதில் பல தடங்கள் நவம்பர் 2017இலும் மற்றவை திசம்பர் 2017இலும் செயற்பாட்டிற்கு வந்தன. உதான்-இரண்டாம் சுற்றுக்கு 2017 திசம்பர் இறுதியில் புதிய வழித்தடங்கள் வழங்கப்பட உள்ளன; 17 நிறுவனங்களிடமிருந்து 502 புதிய வழித்தடங்களுக்கான 141 முன்மொழிவுகள் வந்துள்ளன.
திசம்பர் 2017இல் வானூர்திகளின் எண்ணிக்கை 395இலிருந்து 38% உயர்ந்து 548 ஆக உள்ளது. ஆண்டுக்கு புதியதாக 50 வானூர்திகள் சேர்க்கப்பட்டு வருகின்றன. அடுத்தடுத்த கட்டங்களில் கடல்சார் வானூர்திகளும் சேர்க்கப்படும். ஸ்பைஸ் ஜெட் 12 இருக்கைகள் கொண்ட நிலம் நீரில் செல்லக்கூடிய 100 கடல்வானூர்திகளை வாங்க US$400 மில்லியன் பெறுமதிப்புள்ள  வேட்டலாணை விடுத்துள்ளது (திசம்பர் 2017).
வெளி இணைப்புகள்
பகுப்பு:இந்திய வானூர்தி நிலையங்கள் பகுப்பு:இந்திய அரசுத் திட்டங்கள் பகுப்பு:2017 இல் இந்தியா பகுப்பு:மோதி ஆட்சியின் திட்டங்கள்
பிள்ளைமார்
பிள்ளை (Pillai) அல்லது பிள்ளைமார் (Pillaimar) என்ற சொல் தமிழ்நாடு, கேரளா மற்றும் இலங்கை ஆகிய பகுதிகளில் உள்ள சில சமூகங்களால் பயன்படுத்தப்படும் சாதி பட்டப் பெயராகும்.
தோற்றம்
பிள்ளை என்ற சொல்லுக்கு தமிழ் மொழியில் "மைந்தன்"என்று பொருள். இத்தலைப்பானது ஒரு தனி பெயராகவோ அல்லது பெயருக்கு பின்னோட்டமாகவோ பயன்படுத்தப்படுகிறது.
ஹைடத்தோடு
thumb|A section of hydathode in the leaf of Primula sinensis (Brockhaus and Efron Encyclopedic Dictionary) பொதுவாகஹைடத்தோடு என்பது சுரப்பு திசுக்களின் வகை, இது பொதுவாக ஆஞ்ஜியோஸ்பெர்மஸில் காணப்படுகிறது, இதன் இலையின் மேற்பரப்பு அல்லது இலை விளிம்புகளில் உள்ள துளைகள் வழியாக தண்ணீரை மெதுவாக வெளியேற்றுகின்றது. ரைனன்குலஸ் ஃப்யூட்யூட்டான்கள் போன்ற நீரில் மூழ்கி வாழும்  தாவரங்களின் இலைகளில் ஹைடத்தோடு காணப்படுகின்றன  மேலும் காம்பானுலா ரோட்டுண்டிபோலியா போன்ற உலா் புதா் தாவரங்களின் இலைகளிலும் ஹைடத்தோடு காணப்படுகின்றன. ஹைடத்தோடுகள்  வாஸ்குலர் தொகுப்பு வழியாக  வாஸ்குலர் அமைப்பில் இணைக்கப்பட்டுள்ளது. ஹைடத்தோடுகள் பொதுவாக நீர் கீரை, நீர் பதுமராகம், ரோஜா, பாட்சம் மற்றும் பல வகையான செடிகளில் காணப்படுகின்றன
ஹைடத்தோடுகள் இடைவெளிகளோடு கூடிய உயிருள்ள  செல்களால் நிரப்பப்பட்டு காணப்படுகின்றன. இச் செல்கள்  குளோரோபிளாஸ்ட்களை பெற்றோ அல்லது குளோரோபிளாஸ்ட்கள் அற்றோ  மாற்றியமைக்கப்பட்டு கற்றை முனையில் காணப்படுகின்றது. இந்த செல்கள் (எப்பிதிம் செல்கள் என்று அழைக்கப்படுகின்றன) ஒன்று அல்லது அதற்கு மேற்பட்ட துணை-புறப்பரப்பு அறைகளில் திறக்கப்படுகின்றன. இவை, வெளிப்படையான நீரோட்ட ஸ்டோமா அல்லது திறந்த துளை வழியாக வெளிப்புறத்தோடு தொடர்புகொள்கின்றன. நீரின் ஸ்டோமா ஒரு சாதாரண ஸ்டோமாவை  போல காணப்படுகின்றது, ஆனால் பொதுவாக இது பெரியதாகவும், இயக்கத்தின் சக்தியை இழந்தும் காணப்படுகின்றது.
ஹைடத்தோடுகள் நீா் கசிதல் செயல்பாட்டில் ஈடுபட்டுள்ளன, இதில் நேர்மறையாக சைலம் அழுத்தால் திரவநீா் (வேர் அழுத்தம் காரணமாக) துகள்கள் வெளியேற்றப்படுகின்றன. சில ஹைடத்தோடு சுரப்பிகளில் உள்ள சைட்டோடாக்ஸிக் கனிம அயனிகளின் செறிவு குறைப்பதற்காக உப்புத்தன்மையை தீவிரமாக உறிஞ்சி சுரக்கும் சுரப்பிகளைக் கொண்டிருக்கின்றன. இது இலைகளின் மேற்பரப்பில் வெள்ளை தூள்கள் நிறைந்த பொருளை உருவாக்கும்.
வெளி இணைப்புகள்
பகுப்பு:தாவர உடற்கூற்றியல்
கீழப்பாவூர்
அமைவிடம்
திருநெல்வேலியிலிருந்து 40 கிமீ தொலைவில் அமைந்த கீழப்பாவூர் பேரூராட்சியின் கிழக்கில் 10 கிமீ தொலைவில் ஆலங்குளமும், மேற்கில் 15 கிமீ தொலைவில் தென்காசியும், வடக்கில் 5 கிமீ தொலைவில் சுரண்டையும், தெற்கில் 15 கிமீ தொலைவில் கடையம் உள்ளது.
வரலாறு
கீழப்பாவூருக்கு வரலாற்றில் பாகூர் ஆன சத்திரிய சிகாமணி நல்லூர் என்றும் பெயருண்டு. இதன் பெரிய குளத்திற்கு நீர் வரும் சிற்றாற்று சித்திர வாய்க்காலுக்கு வீரராஜேந்திரன் வாய்க்கால் என்றும் ஒரு பெயருண்டு. இன்று வழங்கி வரும் கீழப்பாவூர் வரலாற்றில் மிகப் பழமையான ஒன்று ராஜராஜ சோழன் வழி வந்த சோழ மன்னர்களால் உருவாக்கப்பட்ட திருகபாலீஸ்வரர் ஆலயம் (சிவன் கோவில்) இங்கு உள்ளது. இந்த ஆலயம் 11ஆம் நூற்றாண்டு வாக்கில் எழுப்பப்பட்டது. இவ்வாலயம் அருகில் முனை எதிர் மோகர்கள் (போர் முனையில் ஆர்வம் கொண்டவர்கள்) கோட்டை உள்ளது.
பேரூராட்சியின் அமைப்பு
14.18 சகிமீ பரப்பும், 18 வார்டுகளும், 148 தெருக்களும் கொண்ட இப்பேரூராட்சி ஆலங்குளம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி           11934  வீடுகளும், 44,462  மக்கள்தொகையும் கொண்டது.
ஆதாரங்கள்
பகுப்பு:தென்காசி மாவட்டப் பேரூராட்சிகள்
உயிர் கனிமவேதியியல்
உயிர் கனிமவேதியியல் (Bioinorganic chemistry) என்பது உயிரியலில் உலோகங்களின் பங்களிப்பைப் பற்றி ஆராயும் அறிவியல் துறையாகும். உயிர் வேதியியல் மற்றும் கனிம வேதியியல் ஆகிய இரண்டு துறைகளின் கலப்பாக இத்துறை விளங்குகிறது. இயற்கை நிகழ்வுகளான உலோகப் புரதங்களின் இயல்புகள் மற்றும் அத்தியாவசியமின்றி மருந்தியல் மற்றும் நஞ்சியல் போன்ற உயிரியல் துறைகளில் செயற்கையாகப் புகுத்தப்பட்ட உலோகங்கள் தொடர்பான ஆய்வுகளையும் இத்துறை உள்ளடக்கியுள்ளது. சுவாசம் போன்ற பல உயிரியல் செயல்முறைகள் கனிம வேதியியலின் அரசாட்சியில் இடம்பெற்றுள்ள மூலக்கூறுகளை நம்பியுள்ளன. உலோகப் புரதங்களின் இயல்புகளைப் பிரதிபலிக்கின்ற கனிம உலோக மாதிரிகளையும் இத்துறை ஆய்வு செய்கிறது.
புரதங்களில் இலத்திரன் பரிமாற்றத்தின் விளைவுகளை தெளிவுபடுத்தவும், தளப்பொருட்கள் எனப்படும் அடிப்படை மூலக்கூறுகளின் பிணைப்புகள் மற்றும் செயல்பாடுகளை அறியவும், அணு மற்றும் குழு பரிமாற்ற வேதியியல் உண்மைகளையும் உயிர்வேதியியலில் உலோகங்களின் பண்புகளை அறியவும் உயிர் கனிமவேதியியல் ஒர் இன்றியமையாத துறையாக உள்ளது.
வரலாறு
சிபிலிசு நோய் சிகிச்சைக்கு ஆர்செனிக் மற்றும் கார்பன் இணைந்த ஆர்செனிகல்கள் எனப்படும் கரிம ஆர்செனிக் சேர்மத்தைப் பயன்படுத்தி பவுல் எர்லிச் என்பவர் உலோகங்கள் அல்லது உலோகப்போலிகள் உயிரியலுடன் கொண்டுள்ள தொடர்பை விளக்கினார். இதன் தொடர்ச்சியாகவே உரோசன்பெர்க்கின் கண்டுபிடிப்பான சிஸ்-பிளாட்டின் (cis-PtCl2(NH3)2) என்ற சேர்மத்தின் புற்றுநோய் எதிர்ப்பு செயல்பாடுகள் பற்றிய அறிவு அரும்பத் தொடங்கியது. முதன் முதலாக சேம்சு பி. சம்னர் படிகமாக்கிய புரதமான யூரிசில் அதன் செயல்படும் தளத்தில் நிக்கல் இருப்பதைப் பின்னர் கண்டறிந்தனர். உயிரைப் போக்கும் இரத்தசோகை நோயைக் குணப்படுத்தும் உயிர்ச்சத்து பி12 மருந்தின் கொர்ரின் பெருவளையத்தில் கோபால்ட் இருப்பது கண்டறியப்பட்டது. டோரதி ஓட்ச்கின் படிகவியல் ஆய்வின் வழியாக இதனை நிருபித்தார். பாசுபேட்டு சேர்மத்தைக் கொண்டுள்ள பலபடிகளின் இன்றியமையாப் பணியை வாட்சன் – கிரிக் விளக்கிய டி. என். ஏ. கட்டமைப்பு விளக்குகிறது.
உயிர் கனிமவேதியியலின் கருப்பொருட்கள்
பல வேறுபட்ட தனித்துவமுள்ள கருப்பொருட்கள்  உயிர் கனிமவேதியியலில் அடையாளம் காணப்பட்டுள்ளன. அவற்றின் சில. முக்கியப் பகுதிகள் பின்வருமாறு:
நொதியியல்
இலத்திரன் பரிமாறும் புரோட்டான்களைக் கொண்ட உலோகங்களைப் பொதுவாக மூன்று பிரதானமான வகுப்புகளாக வகைப்படுத்த முடியும். அவை இரும்பு-கந்தகப் புரதங்கள், (உரூபிரடாக்சின்கள், பெர்ரிடாக்சின்கள், ரியசிகே புரதங்கள் போன்றவை), நீல செப்பு புரதங்கள், சைட்டோகுரோம்கள் என்பனவாகும். இந்த இலத்திரன் கடத்தும் புரதங்கள் அலோக எலக்ட்ரான் கடத்திகளான நிக்கோட்டினமைடு அடினைன் டைநியூக்ளியோட்டைடு மற்றும் பிளாவின் அடினைன் டைநியூக்ளியோடைடு ஆகியவற்றின் நிரப்பிகளாக உள்ளன. ஏற்ற–ஒடுக்க இடைமாற்ற வினைகளில் உலோகங்களின் விரிவான பயன்பாட்டுக்கு நைதரசன் சுழற்சி வழிகாட்டுகிறது.
ஆக்சிசன் கடத்தல் மற்றும் புரதங்கள் இயக்கம்
இரும்பு, தாமிரம், மற்றும் மாங்கனீசு, போன்ற உலோகங்கள் காற்றுச்சூழலில் பரவலாக பயன்படுகின்றன. இரத்தச் சிவப்பணுக்கள் ஈமோகுளோபின் வடிவில் ஈமை ஆக்சிசன் கடத்தியாக உபயோகிகின்றன. ஒருவேளை உயிரியலில் உள்ள உறுதியாக அங்கீகரிக்கப்பட்ட உலோகப் பயன்பாட்டு அமைப்பு இதுவாகவும் இருக்கலாம். இதைத்தவிர மையோ குளோபின், ஈமோசயனின் மற்றும் ஈமெரித்திரின் என்பவை பிற ஆக்சிசன் கடத்தும் தன்மையைக் கொண்டுள்ளன. இயற்கையெங்கும் நிறைந்திருக்கும் உயிர்கனிம அமைப்பில் ஆக்சிடேசுகள் மற்றும் ஆக்சிசனேசுகள் என்பவையும் அடங்கும். இவை ஆக்சிசனின் இருப்பைச் சாதகமாக்கிக் கொண்டு சைட்டோகுரோம் சி ஆக்சிடேசில் ஆற்றல் உற்பத்தி செய்தல் அல்லது சைட்டோகுரோம் பி450 ஆக்சிடேசுகள் அல்லது மீத்தேன் மோனோ ஆக்சிசனேசில் சிறிய மூலக்கூறு ஆக்சிசனேற்றம் ஆகிய முக்கியமான வினைகளை முன்னெடுக்கின்றன. சில கனிமபுரதங்கள் ஆக்சிசன் மற்றும் வினைத்திறன் மிக்க ஆக்சிசன் மூலக்கூறுகள் கொண்டுள்ள ஐதரசன் பெராக்சைடு போன்றனவற்றின் தீங்கு  விளைவு களிடமிருந்து  உயிரியல் அமைப்பைப் பாதுகாக்கும் வகையில் வடிவமைக்கப்பட்டுள்ளன. பெராக்சிடேசு கள், கேடலேசு கள் மற்றும் மிகைஆக்சைடு டிசுமுடேசு கள் முதலியன இவ்வமைப்புகளுக்கு உதாரணமாகும். ஆக்சிசனுடன் வினைபுரியக்கூடிய நிரப்பி கனிமப் புரதங்கள் ஆக்சிசன் வெளிப்படுத்தும் கூட்டுத்தொகுதிகளாக தாவரங்களில் காணப்படுகின்றன. தவரங்களின் ஒளிச்சேர்க்கை நிகழ்வின்போது இத்தகைய சிக்கலான புரதக் கூட்டுத்தொகுதி அமைப்புகள் ஆக்சிசனை வெளிப்படுத்தும் கருவிகளாக உள்ளன.
பவர் ரேஞ்சர்ஸ் நிஞ்சா ஸ்டார்ம்
பவர் ரேஞ்சர்சு நிஞ்சா சிட்டாம் (Power Rangers Ninja Storm) சூப்பர் சென்டாய் அரிக்கங்கரை தழுவி எடுக்கபட்ட ஒரு பவர் ரேஞ்சர்சு தொடராகும். பவர் ரேஞ்சர்சு தயாரிப்பு உரிமை கைமாறிய பிறகு பிவிஎசு நிறுவனத்தால் தயாரிக்கபட்டது.
உயிர் கனிமவேதியியல்
உயிர் கரிமவுலோக வேதியியல்
உயிர்கரிமவுலோக அமைப்புத் தனிமங்களில் அல்லது உருவாகும் இடைநிலைகளில் உலோகக் – கார்பன் பிணைப்புகள் இருப்பது அவற்றிற்கான சிறப்புத் தன்மையாகும். உயிர்கரிமவுலோக நொதிகள் மற்றும் புரதங்களில் ஐதரசனேசு என்ற நொதியும், நைட்ரசனேசில் FeMoco என்ற கூட்டுக்காரணி மற்றும் உயிர்சத்து மெத்தில்கோபாலமின் ஆகியவை உள்ளன. இவைகள் யாவும் இயற்கையாகத் தோன்றும் கரிமக்கனிம சேர்மங்களாகும். ஓரணு உயிரினங்களில் உலோகங்கள் பயன்பாடு மிகுந்து இருப்பதை தெளிவுபடுத்துவதில் இப்பகுதி கவனம் செலுத்தி உள்ளது. சுற்றுச்சூழல் வேதியியலில் கரிமக்கனிமச் சேர்மங்களின் பங்கு முக்கியத்துவம் பெற்றுள்ளது.
பவர் ரேஞ்சர்ஸ் நிஞ்சா ஸ்டார்ம்
கதை சுருக்கம்
ஒரு மறைவான காட்டுப்பகுதியில் நிஞ்சா அகாடமி செயல்படுகிறது. உலகை தீய சக்திகளிடம் இருந்து காக்க பயிற்சி அளிக்கிறது. ஆனால் எதிர்பாராத விதமாக தீய சக்திகள் அவர்களை சிறைபிடிக்கின்றன. அங்கு தாமதமாக வரும் மூவருக்கு உலகை காக்கும் பொறுப்பு வந்து சேருகிறது. அவர்கள் எப்படி தமது பணியை செய்து முடிக்கிறார்கள்  என்பது கதை.
பகுப்பு:தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள்
உயிர் கனிமவேதியியல்
மருந்துகளில் உலோகங்கள்
பல மருந்துகள் உலோகங்களைக் கொண்டிருக்கின்றன. இந்த நம்பிக்கையில்தான் உலோகங்களைக் கொண்டுள்ள மருந்து வகைகள் அவற்றின் செயல்பாடுகள் மற்றும் நொதிகள் வினைபுரியும் தளங்களில் சேர்மங்களின் உலோக அயனிகள் தங்களுக்குள் இடைவினை புரிதல் ஆகியசெயல்களை அறிய முயற்சிப்பதும் நடக்கிறது. காந்த அதிர்வு அலை வரைவு முரண் முகவரில் பொதுவாக கடோலினியம் உள்ளது. பித்துமந்த நிலையில் உள்ள இருமனக் குழப்ப நோய் சிகிச்சையில் லித்தியம் கார்பனேட்டு பயன்படுத்தப்படுகிறது. முடக்குவாதத்திற்கு மருந்தாகும் அவ்ரானோபின் சந்தைப்படுத்தப்பட்டுள்ளது. இதில் தங்கம் ஒரு கூட்டுச்சேர்மமாக உள்ளது. இதயம் மற்றும் நரம்புகளுக்கு நைட்ரிக் ஆக்சைடு சிந்தேசு என்ற நொதியை உள்ளடக்கிய நைட்ரிக் ஆக்சைடு முக்கியமானது என்ற நோக்கில் சோதிக்கப்பட்டு வருகிறது. கார்பன் மோனாக்சைடை விடுவிக்கும் மூலக்கூறுகள், உலோகக் கூட்டுச்சேர்மங்களில் கார்பன் மோனாக்சைடை சிறிய அளவில் வெளியிட்டு வீக்கத்தைக் குறைக்கும் வகையில் உருவாக்கப்பட்டு வருகின்றன.
சுற்றுச்சூழல் வேதியியல்
கன உலோகங்களுக்கும் உயிரினங்களுக்குமான தொடர்பைச் சுற்றுச்சூழல் வேதியியல் பாரம்பரியமாகவே  வலியுறுத்துகிறது. பேரழிவை உண்டாக்கிய மினமாட்டா கொள்ளை நோய் க்கு மெத்தில்மெர்க்குரி காரணம் என்பது அறியப்பட்ட உண்மையாகும். வளர்ந்து வரும் நாடுகளில் பலமில்லியன் மக்கள் ஆர்சனிக் நச்சு கலந்த நிலத்தடி நீரால் பெரிதும் பாதிக்கப்பட்டு உள்ளனர். பாதரசம் மற்றும் ஆர்சனிக் கொண்ட சேர்மங்களின் வளர்சிதைமாற்றத்தில் கோபாலமின் சார்ந்த நொதிகள் உள்ளடங்கியுள்ளன.
உயிரினத்தாதுவாதல்
வாழும் உயிரினங்கள் தாதுக்களை உற்பத்தி செய்யும் செயல் உயிரினத்தாதுவாதல் எனப்படும். பெரும்பாலும் திசுக்கள் கல்லாகி அல்லது இருக்கும் அவை விறைப்பாகி இத்தகைய உற்பத்தி நடக்கிறது. இத்தகைய திசுக்கள் கனிமப்படுத்தப்பட்ட திசுக்கள் என்று அழைக்கப் படுகின்றன. பாசிகளில் உள்ள சிலிக்கேட்டுகள், முதுகெலும்பில்லா உயிரினங்களில் உள்ள ஈரணுக்கள், கார்பனேட்டுகள், மற்றும் முதுகெலும்புள்ள உயிரினங்களில் உள்ள கால்சியம் பாசுபேட்டுகள் மற்றும் கார்பனேட்டுகள் ஆகியன உதாரணங்களாகும். பாக்டீரியாக்கள் பங்கேற்கும் இரும்பு, தாமிரம் மற்றும் தங்கப் படிவுகள் ஆகியன பிற உதாரணங்களாகும். உயிரினங்கள் வழியாக உற்பத்தியாகும் தாதுக்கள் சிறப்பான உபயோகங்களைக் கொண்டுள்ளன. காந்தவுத்தி பாக்டீரியாக்களில் உள்ள காந்த உணரிகள் (Fe3O4), ஈர்ப்பு உணர்வு அமைப்புகளான (CaCO3, CaSO4, BaSO4) மற்றும் பெர்ரிடின் புரதம் போல இரும்பைத் தேக்கிப் பெருக்குதல் (Fe2O3•H2O ) ஆகியன சில உபயோகங்களாகும். ஏனெனில் கால்சியமேற்றுதலுக்கு துணைபுரிவதில் செல்வெளி இரும்பு முனைப்புடன் பங்கேற்கிறது. ஓடுகள் உருவாவதில் அவற்றின் கட்டுப்பாடு மிக அவசியம் ஆகும். இரும்பு விநியோகித்தலில் பெர்ரின் புரதம் கட்டுப்படுத்துவதில் ஒரு முக்கிய பங்கு வகிக்கிறது.
கார உலோகங்கள் மற்றும் காரமண் உலோகங்கள்
ஏராளமான கனிம உறுப்புகள் மின்பகுளி அயனிகளாகச்  செயல்படுகின்றன. சோடியம் ,பொட்டாசியம், கால்சியம்,மெக்னீசியம், குளோரைடு, பாசுபேட்டு மற்றும் கரிம அயனியான பைகார்பனேட்டு போன்றவை அவற்றுள் முக்கியமான அயனிகளாகும். இவை செல் சவ்வு முழுவதும் துல்லியமான சாய்வு  விகிதத்தை பராமரித்து சவ்வூடுபரவற்குரிய அழுத்தம் மற்றும் காரஅளவை (PH) கட்டுப்படுத்துகின்றன. நரம்புகள் மற்றும் திசுக்களுக்கு அயனிகள் இன்றியமையாதனவாக ஆமைந்து, கூடுதல் செல்வெளி நீர் மற்றும் உயிரணுக்கணிகம் ஆகியவற்றுக்கு இடையே  மின்னாற்பகு பொருட்களை பரிமாற்றம் செய்து திசுக்களில் செயல்திறனை உருவாக்குகின்றன. செல்சவ்வில் உள்ள புரதங்கள் வழியாகவே மின்பகு பொருள்கள் செல்லுக்குள் சென்று வெளியேறுகின்றன. உதாரணமாக, கால்சியம், சோடியம் மற்றும் பொட்டாசியம் ஆகியன அயனிகள் வழியாக செல்சவ்வு மற்றும் நுண்குழல்களுக்குள் செல்கின்றன. இவற்றின் இயக்கத்தைச் சார்ந்தே தசை சுருக்கம் அமைகிறது
இடைநிலைத் தனிமங்கள்
தேவையான அளவுக்கு துத்தநாகம் மற்றும் இரும்புடன் உயிரியலில் இடைநிலைத்தனிமங்கள் அரிதான தனிமங்களாகக் காணப்படுகின்றன. இந்த உலோகங்கள் சில புரதங்களில் அவற்றின் கூட்டுக்காரணிகளாக விளங்குகின்றன. நொதிகளின் செயல்பாட்டை ஊக்குவிப்பதற்கு அவசியமான  வினையூக்க நொதிகளாகவும் ஈமோகுளோபின் போன்ற ஆக்சிசன் கடத்திகளாகவும் இவை செயல்படுகின்றன. இந்தக் கூட்டுக்காரணிகள் குறிப்பிட்ட சிலவகை புரதங்களுடன் நெருக்கமாகப் பிணைக்கப்பட்டுள்ளன. அதேநேரத்தில் இந்நொதி கூட்டுக்காரணிகளை வினையூக்கிகளால் மாற்றியமைக்க முடியும். வினையூக்க வினைகள் முடிந்தவுடன் கூட்டுக்காரணிகள் அவற்றின் இயல்புநிலைக்கு மீண்டுவருகின்றன. நுண்சத்துக்களாக உள்ள உலோகங்கள் சிறப்பான கடத்திகளால் உயிரினத்திற்குள் கடத்தப்பட்டு பயன்படாத போது அங்குள்ள சேமிக்கும் புரதங்களான பெர்ரிடின் அல்லது உலோகதையோனின் உடன் இணைக்கப்படுகின்றன. உயிர்சத்து B12 இன் நிறைவான செயல்பாட்டிற்கு கோபால்ட் தனிமம் மிகவும் அவசியமாகும்.
பிரதான குழுச்சேர்மங்கள்
உலோகங்களைத் தவிர வேறுசில தனிமங்களும் உயிரினச் செயல்பாடு கொண்டுள்ளன. கந்தகமும் பாசுபரசும் அவற்றின் வாழ்க்கை முழுவதும் தேவைப்படுகின்றது. பாசுபரசு கிட்டத்தட்ட பாசுபேட்டாகவும் அதன் எசுத்தர் வடிவிலும் காணப்படுகிறது. கந்தகம் ஆக்சிசனேற்றி வடிவத்தில் சல்பேட்டு அல்லது சல்பைடுகளாகக் காணப்படுகிறது. செலினியம் ஒரு எதிர் ஆக்சிகரணியாகவும் காட்மியம் அதனுடைய நச்சுத்தன்மை காரணமாகவும் முக்கியத்துவம் பெறுகின்றன.
இவற்றையும் காண்க
•	உடலியங்கியல்
•	கூட்டுக்காரணி
•	இரும்பு வளர்சிதை மாற்றம்
வெளிப்புற இணைப்புகள்
.
ஜான் ஏ. பீகாக்
ஜான் ஆந்திரூ பீகாக் FRS, FRSE (பிறப்பு 27 மார்ச் 1956) ஒரு பிரித்தானிய அண்டவியலாளரும் வானியலாளரும் ஆவார். 1இவர் 998 முதல் எடின்பர்கு பல்கலைக்கழகத்தில் அண்டவியல் பேராசிரியராக உள்ளார். இவர் 2014 ஆம் ஆண்டின் சா பரிசை இணைந்து வென்றவர்.
இளமையும் கல்வியும்
பீகாக் 27 மார்ச் 1956 அன்று இங்கிலாந்து தோர்செட்டில் உள்ள சாபிதெசுபரியில் இங்கிலாந்தில் ஆர்தர் பீகாக், ஐசோபெல் பீகாக் (நீ மோயிர்) ஆகியோருக்கு பிறந்தார். இவர் கேம்பிரிட்ஜ் இயேசு கல்லூரியில் இயற்கை அறிவியல் பயின்றார். இவர் 1977 இல் முதல் வகுப்பு இளங்கலை கலை பட்டம் பெற்றார். பின்னர் கேம்பிரிட்ஜ் பல்கலைக்கழகத்தின் கேவெண்டிசு ஆய்வகத்தில் எம். எசு. லாங்கேர், ஜே. வி. வால் ஆகியோரின் மேற்பார்வையில் முனைவர் ஆராய்ச்சியை மேற்கொண்டார். 1981 ஆம் ஆண்டில் " பால்வெளிக்கு அப்பாலான கதிரலை வாயில்களின் கதிரலைக் கதிர்நிரல்களும் அண்டவியல் படிமலர்ச்சியும் விண்மீன் மண்டலத்திற்கு வெளியே உள்ள ரேடியோ ஆதாரங்கள் " என்ற தலைப்பில் முனைவர் பட்டம் பெற்றார்.
தனிப்பட்ட வாழ்க்கை
1982 ஆம் ஆண்டில் பீகாக் ஒரு செவிலியர் மற்றும் மருத்துவ கல்வியாளரான கீதர் என்பவரை மணந்தார். இவர்கள் இருவரும் சேர்ந்து மூன்று குழந்தைகளைப் பெற்றெடுத்தனர்.
தகைமைகள்
2006 ஆம் ஆண்டில் பீகாக் எடின்பர்கு அரசு கழகத்தின்  பொறியியல் ஆய்வுறுப்பினராகத் தேர்ந்தெடுக்கப்பட்டார். 2007 ஆம் ஆண்டில் அவர் அரசு கழகத்தின் ஆய்வுறுப்பினராக தேர்ந்தெடுக்கப்பட்டார். 2014 ஆம் ஆண்டில், வானியலுக்கான சா பரிசு ' பெரிய அளவிலான கட்டமைப்பில் உள்ள கூறுபாடுகளை அளவிடுவதில் அவர்கள் செய்த பங்களிப்புகளுக்காக வழங்கப்பட்டது. அடர்துகள் ஒலி அலைவுகள், சிவப்புப் பெயர்ச்சிக் குலைவுகள் உள்ளிட்ட அண்டவியல் படிமத்தைக் கட்டுப்படுத்கிது பயன்படுத்தப்பட்டது. இப்பரிச டேனியல் ஐன்சுட்டைன், சான் கோல் ஆகியோரும் இவருடன் இணைந்து பெற்றனர்.
மேற்கோள்கள்
பகுப்பு:இசுக்காட்லாந்து வானியலாளர்கள் பகுப்பு:பிரித்தானிய அண்டவியலாளர்கள் பகுப்பு:பிரித்தானிய வானியற்பியலாளர்கள் பகுப்பு:வாழும் நபர்கள் பகுப்பு:1956 பிறப்புகள் பகுப்பு:அண்டவியலாளர்கள்
அம்மையப்பன் சுப்பிரமணியசுவாமி கோயில்
அம்மையப்பன் சுப்பிரமணியசுவாமி கோயில் தமிழ்நாட்டில் தஞ்சாவூர் மாவட்டம், அம்மையப்பன் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணிய சுவாமி, வள்ளி, தெய்வானை சன்னதிகளும், பிள்ளையார், இடும்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்